als_Latn dik_Latn ron_Latn
Thoma Strakosha debutoi në Serie A, përballë një ekipi legjendë, Milan. 21-vjeçari që së fundi u afrua edhe në Kombëtaren e drejtuar nga Gianni De Biasi e nisi me humbje aventurën e tij.
Lazio u mund me rezultatin 2 – 0, por pati edhe aspekte pozitive në ndeshjen e portierit të ri. Simone Inzaghi vendosi në momentin e fundit që Strakosha të luante në vend të Marchetti që kishte probleme fizike. Thoma Strakosha foli për ndeshjen e tij të parë në Serie A.
Thoma Strakosha, futbollist i Lazio: Nuk e prisja aktivizimin, por gjithsesi nuk shkoi mirë, pasi humbëm dhe më i rëndësishëm është rezultati, në këtë mënyrë nuk vlen debutimi im, por të shohim përpara. Unë kam punuar qëkur erdha te Lazio për këtë ditë. Trajneri beson tek unë dhe klubi dhe këtë e vlerësoj, prandaj qëndrova këtë sezon te Lazio.
Thoma Strakosha është portieri i tretë shqiptar që luan në Serie A, pas Samir Ujkanit dhe Etrit Berishës. Ujkani debutoi si Strakosha më shumë se 7 vite më parë po me Milan në “San Siro”. Ky është sezoni i dytë si profesionit për Thoma Strakoshën, i cili sezonin e kaluar luajti në Serie B i huazuar te Salernitana./ TV KLAN
als_Latn als_Latn als_Latn als_Latn